Diari Oficial de la Generalitat Valenciana


Sumari del DOGV 9293, del 08-03-2022 (2022/1908)

CORRECCIÓ d'errades de la Resolució de 28 de febrer de 2022, de la directora general d'Innovació Educativa i Ordenació, per la qual es dicten instruccions per al curs 2022-23, sobre el procediment previst en l'Ordre 9/2022, de 25 de febrer, de la Conselleria d'Educació, Cultura i Esport, per la qual es regulen les condicions i el procediment de sol·licitud i d'autorització de modificació de la jornada escolar en els centres sostinguts amb fons públics de segon cicle d'Educació Infantil i d'Educació Primària del sistema educatiu valencià, i se n'estableix el calendari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1908


Data del document
:   03-03-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * educació preescolar
    * ensenyament primari
    * organització de l'ensenyament
    * ensenyament
    * legislació

CORRECCIÓ d'errades de la Resolució de 28 de febrer de 2022, de la directora general d'Innovació Educativa i Ordenació, per la qual es dicten instruccions per al curs 2022-23, sobre el procediment previst en l'Ordre 9/2022, de 25 de febrer, de la Conselleria d'Educació, Cultura i Esport, per la qual es regulen les condicions i el procediment de sol·licitud i d'autorització de modificació de la jornada escolar en els centres sostinguts amb fons públics de segon cicle d'Educació Infantil i d'Educació Primària del sistema educatiu valencià, i se n'estableix el calendari. [2022/1908]  
Advertides errades en la publicació de la Resolució de 28 de febrer de 2022, de la directora general d'Innovació Educativa i Ordenació, per la qual es dicten instruccions per al curs 2022-23, sobre el procediment previst en l'Ordre 9/2022, de 25 de febrer, de la Conselleria d'Educació, Cultura i Esport, per la qual es regulen les condicions i el procediment de sol·licitud i d'autorització de modificació de la jornada escolar en els centres sostinguts amb fons públics de segon cicle d'Educació Infantil i d'Educació Primària del sistema educatiu valencià, i se n'estableix el calendari, publicada en el Diari Oficial de la Generalitat Valenciana número 9288, d'1 de març de 2022, es procedeix a la seua correcció:  
  
  
En el punt resolutiu 4, «Menjador escolar», el paràgraf tercer,  
On diu:  
«El menjador no pot començar abans de les 12.00 h ni acabar després de les 15.00 h i ha d'assegurar, en tot cas, que l'alumnat d'Infantil i de primer i segon de Primària dine en el primer torn. L'horari ha de ser regular al llarg de tota la setmana»;  
Ha de dir:  
«El menjador no pot començar abans de les 12.00 h ni acabar després de les 15.30 h i ha d'assegurar, en tot cas, que l'alumnat d'Infantil i de primer i segon de Primària dine en el primer torn. L'horari ha de ser regular al llarg de tota la setmana».  
  
En el punt resolutiu 5, «Activitats extraescolars», se suprimeix el tercer paràgraf que té la següent redacció:  
«Les activitats extraescolars organitzades en la jornada escolar fora de l'horari lectiu han de ser de qualitat, no han de tindre caràcter lucratiu i, en el cas dels centres de jornada lectiva realitzada íntegrament en període de matí, han de ser d'oferta obligada per al centre i voluntàries per a les famílies. La Conselleria d'Educació, Cultura i Esport ha d'establir les mesures necessàries per a garantir que cap alumne o alumna quede exclòs per motius econòmics i per a això es publicarà una resolució anual que especifique les seues condicions i les seues característiques.»  
  
  
El punt resolutiu 7, «Alumnat amb necessitats específiques de suport educatiu», se suprimeix el segon paràgraf que té la següent redacció:  
«Els educadors i educadores d'Educació Especial que atenen l'alumnat amb necessitats educatives especials acompanyaran aquest alumnat, sempre que siga necessari, durant totes les activitats programades pel centre escolar».  
  
En el punt resolutiu 11, «Els centres que van votar un projecte específic d'organització de la jornada escolar»,  
On diu:  
«D'acord amb la disposició transitòria única de l'Ordre 9/2022, els centres que van votar un projecte d'organització de la jornada escolar, amb almenys el vot favorable del 55 % de vots del cens amb dret a vot, derivat de l'Ordre 25/2016, de 13 de juny, de la Conselleria d'Educació, Investigació, Cultura i Esport, modificada per l'Ordre 2/2018, de 16 de gener, i el projecte aprovat pels citats centres no haja sigut anul·lat per sentència judicial ferma, si trien l'opció 1 d'aquesta disposició transitòria: mantindre la vigència del projecte sempre que el consell escolar (per majoria de 2/3 dels membres) o la titularitat del centre, si és el cas, l'adapte a aquesta ordre, hauran de comunicar-ho a la DG competent i per a això aportaran l'acta que reflectisca l'acord del consell escolar o la decisió de la titularitat del centre, abans del període d'admissió d'alumnes. Així mateix, informaran les famílies de l'acord o decisió»;  
  
Ha de dir:  
«D'acord amb la disposició transitòria única de l'Ordre 9/2022, els centres que van votar un projecte d'organització de la jornada escolar, amb almenys el vot favorable del 55 % de vots del cens amb dret a vot, derivat de l'Ordre 25/2016, de 13 de juny, de la Conselleria d'Educació, Investigació, Cultura i Esport, modificada per l'Ordre 2/2018, de 16 de gener, i el projecte aprovat pels citats centres no haja sigut anul·lat per sentència judicial ferma, podran triar l'opció 1 d'aquesta disposició transitòria: mantindre la vigència del projecte.  
  
El procediment a seguir serà el següent:  
1r. El consell escolar per majoria de 2/3 dels seus membres adoptarà l'acord o la decisió de la titularitat del centre (si es tracta de centres privats sostinguts amb fons públics). S'adaptaran, si és necessari, les activitats extraescolars existents conforme al que s'estableix en l'Ordre 2/2018. Per a això s'adjuntarà a l'acta de l'acord o a la decisió de la titularitat, el document justificatiu i motivat de la modificació de les activitats.  
2n. Es notificarà a les famílies l'acord o la decisió presa que es reflectirà en el tauler d'anuncis i en la pàgina web del centre.  
3r. Abans del 4 d'abril de 2022, la direcció del centre haurà de remetre a la Direcció General d'Innovació Educativa i Ordenació la sol·licitud d'autorització per a mantindre la continuïtat del pla específic d'organització de la jornada escolar (document número 1), juntament amb l'acta que reflectisca l'acord del consell escolar o la decisió de la titularitat del centre (document número 2), i el document adjunt, en cas de modificació de les activitats extraescolars. Així mateix es remetrà justificant del tràmit de notificació a les famílies.  
Els documents número 1 i 2 s'ajustaran als models facilitats per l'Administració recollida en l'apartat: Procediment per a mantindre la continuïtat del pla específic d'organització de la jornada escolar, del següent enllaç:  
  
https://ceice.gva.es/va/web/ordenacion-academica/jornada-escolar  
  
4t. La documentació descrita s'haurà de remetre a la Direcció General d'Innovació Educativa i Ordenació per registre telemàtic mitjançant el tràmit Z de la Conselleria d'Educació, Cultura i Esport:  
  
https://www.gva.es/es/inicio/procedimientos'id\_proc=18161&version=amp  
  
També serà preceptiu presentar una còpia de la documentació per correu electrònic a la següent adreça: yfbuakmjcjnyzm@wax.lc   
No obstant això, l'enviament de tota la documentació requerida per correu electrònic no substituirà la preceptiva presentació en el registre telemàtic anteriorment esmentat».  
  
L'annex I de la resolució es substituirà per l'annex I següent:  
En els annexos II i III de la resolució, en l'apartat A de tots dos, la casella que expressa el tipus de jornada ha d'aparéixer buida i emplenar-se triant una opció de la llista desplegable (jornada partida, contínua o mixta).  
  
València, 3 de març de 2022.- La directora general d'Innovació Educativa i Ordenació: Reis Gallego Perales.